Az átütemezési folyamat során a hiteltermék és a könnyítés típusától függően ügyintézőink számos dokumentum benyújtását kérhetik Öntől. Ezek közül néhány példa:
A kitöltött és aláírt igénybejelentő dokumentum eredeti példánya. Az igénybejelentő elválaszthatatlan részét képezi az ügymenet speciális feltételeinek elfogadásáról szóló nyilatkozat, az adatkezelési tájékoztató és az adatkezeléshez történő hozzájárulás. Kérjük, ezeket az oldalakat is alaposan olvassa át, és töltse ki a szükséges mezőket.
A folyamat során fióki ügyintézőnknek be kell azonosítania Önt személyi okmányai alapján. Kérjük, gondoskodjon ezek érvényességéről.
Ingatlanfedezetes hitel esetében kérni fogjuk a vagyonbiztosítás záradékolásáról és díjrendezettségéről szóló igazolást, illetve ha az ingatlanon végrehajtás van, azt töröltetni szükséges – ennek hiányában elfogadható a végrehajtóval kötött részletfizetési megállapodás és egyhavi befizetést igazoló dokumentum is.
A fentieken felül további dokumentumokat, nyilatkozatokat is bekérhetünk Öntől az átütemezés jellegétől függően – például szükség lehet jövedelemigazolási dokumentumok benyújtására –, ezekről részletes tájékoztatást kap majd személyes ügyintézőjétől a folyamat megfelelő szakaszában.